Citroën Traction Avant

Citroën Traction Avant je modelový rad automobilu strednej triedy francúzskej automobilky Citroën vyrábaný od apríla 1934 do roku 1953. Bolo vyrobených celkovo 759 123 kusov. V roku 1931 sa začal vývoj modelu. Bureau d'Etudes (dizajnová kancelária) ukázala Andrému koncepciu predného náhonu od návrhára Josepha Ledwinka, ktorý bol inšpiráciou náhonu v Traction Avant. V roku 1934 sa začal TA vyrábať a Citroën sa tak navždy zapísal do histórie ako výrobca prvého automobilu s predným náhonom. Vyrábali sa 3 prevedenia: 7CV (CV = Chevaux, koní) ako základný model, väčší a širší 11CV, 22CV sa nikdy nedostal do predaja aj keď model bol predstavený na Parížskom autosalóne. Najvyššou radou sa tak stal 15 Six (6 valec).

 Hydropneumatika 
V roku 1954 bolo prvýkrát použité unikátne hydropneumatické odpruženie, ktoré Citroën používa v zmodernizovanej verzií dodnes. Bol to posledný model Traction Avant 15 Six H a pruženie bolo použité na zadnej náprave. Jeho výhodami bola stabilná výška nezávisle od hmotnosti nákladu, možnosť zmeny výšky zadnej nápravy a tiež lepšie tlmenie nerovností čo prispievalo ku komfortu.

 Inovácie 
Model bol prevratný nielen prvým predným náhonom. Použil samonosnú celokovovú bezrámovú konštrukciu (takzvaný monocoq ako pri Citroëne Rosalie), ktorý výrazne zvyšoval bezpečnosť posádky. Citroën to demonštroval zhodením automobilu z kopca a automobil vyšiel bez ujmy na priestore posádky. Ďalšími boli hydraulicky ovládané bubnové brzdy a pruženie zabezpečoval nový systém torzných tyčí s tlmičmi a nové kolesá a pneumatiky Michelin Pilote. Dizajn karosérie bol moderný tým, že už nepoužíval nástupné schodíky do vozidla, čo bol prežitok ešte z čias kočiarov.

Za dizajn a vývoj karosérie sú zodpovedný Lefebvre, Raoul Cuinet, Flaminio Bertoni a Jean Daninos. Dostupné prevedenia karosérií boli klasické 5/6 miestne, Familiale 7/9 miestne alebo coupé, roadster 5 miestne. Zaujímavou bola určite verzia commerciale, ktorý sa stal prvým sériovým automobilom typu hatchback.

 Verzie a motorizácie 
náhľad|Kabriolet
náhľad|TA zadná časť
7CV 1934 - 1957
1.3 R4 (1 303cm³) 32k TA 7A (Vmax: 95 km/h)
1.5 R4 (1 529cm³) 35k TA 7B (Vmax: 100 km/h)
1.6 R4 (1 628cm³) 36k TA 7C (Vmax: 100 km/h)
2.0 R4 (1 911cm³) 46k TA Sport (Vmax: 110 km/h)

11CV 1935 - 1957
2.0 R4 (1 911cm³) 46k TA 11 B/BL/Legere (Vmax: 110 km/h)
2.0 R4 (1 911cm³) 56k TA 11 B Performance/BL Performance (Vmax: 120 km/h)
2.0 R4 (1 911cm³) 57k TA 11 Legére/Normale (Vmax: 120 km/h)
2.0 R4 (1 911cm³) 60k TA 11 D Legére/D Normale (Vmax: 125 km/h)

15 Six 1938 - 1955
2.9 R6 (2 867cm³) 77k TA 15 Six G/Six D/Six H (Vmax: 130 km/h)

22CV (Iba prototypy) 
3.9 V8 (3 882cm³) 100k TA 22 SuperTraction
(Výroba bola zrušená a modely boli osadené motormi TA 11 a predané ako drahšie TA 11)

 Koniec výroby 
V roku 1955 bol model 7CV a 11CV nahradený modelom Citroën ID19, model 15 Six bol nahradený modelom Citroën DS.

 Iné projekty 

 Zdroj 
 www.citroenet.org.uk 

Traction Avant